laion/Wikipedia-Exotic huggingface dataset:
ফুতুং মসজিদ

ফুতুং মসজিদ (চীনা: 浦东清真寺; ফিনিন: Pǔdōng Qīngzhēnsì) চীনের সাংহাই প্রদেশের ফুতুং শহরে অবস্থিত একটি মসজিদ। ১৯৩৫ সালে হংক চাংজিন নামের একজন ইমামের নেতৃত্বে ফুতুং মহাসড়কের ১৬ নং ওজিয়াটিংয়ে মসজিদটি নির্মাণ করা হয়। ১৯৮৪ সালে ছোট আকারের সম্প্রসারণ করা হয়। ১৯৯৫ সালে ফুতুং জেলা সরকারের সহায়তায় এবং অর্থায়নে মসজিদটি বর্তমান স্থানে পুনর্নির্মাণ করা হয়। মসজিদটি ১,৬৫০ বর্গমিটার এলাকা জুড়ে অবস্থিত। মসজিদে একটি উঠান, নামাজঘর, ইমাম ঘর, অযুখানা এবং কার্যালয় আছে। ভবনের বাইরের ভাগে হালকা রঙ করা হয়েছে ও একটি সবুজ গম্বুজ আছে। মূল ভবনটি তিনটি তলা বিশিষ্ট ও আরবি স্থাপত্যশৈলীর আদলে নির্মাণ করা হয়েছে। মসজিদের অভ্যন্তরে ৯ মিটার ব্যাস এবং ২৫ মিটার উচ্চতা বিশিষ্ট একটি গোলাকার অর্ধচন্দ্র আকৃতির গম্বুজ আছে। মসজিদে ৪০ মিটার উচ্চতা বিশিষ্ট একটি মিনার আছে। মসজিদটিতে বইয়ের দোকান, ধর্মীয় উপকরণ এবং খাবারের দোকান আছে। শুক্রবারের নামাজের সময় পিছনের অতিরিক্ত নামাজঘরটি ব্যবহার করা হয় যাতে ৩০০ জন মুসল্লি নামাজ আদায় করতে পারে। মসজিদের মূল নামজঘরে ৫০০ জন মুসল্লি একসাথে নামাজ আদায় করতে পারে। মসজিদে মহিলাদের জন্য আলাদা নামাজ পড়ার ব্যবস্থা আছে, যেখানে ৩০ জন নামাজ পড়তে পারে। মসজিদটি সাংহাই মেট্রোর ইউয়ানশেন স্টেডিয়াম স্টেশন থেকে উত্তরে হেঁটে যাওয়া যাবে এমন দূরত্বে অবস্থিত। চীনে ইসলাম চীনের মসজিদের তালিকা "Pudong Mosque, Shanghai, , China - Islamic Centers, Masjids Mosques, Muslim Owned Businesses, Islamic Schools and Colleges"। islamicfinder.org (ইংরেজি ভাষায়)। ৪ মার্চ ২০১৬ তারিখে মূল থেকে আর্কাইভ করা।  "Shanghai Pudong Mosque Shanghai Pudong Mosque"। www.muslim2china.com (ইংরেজি ভাষায়)। ২০১৯-০৩-২১ তারিখে মূল থেকে আর্কাইভ করা। সংগ্রহের তারিখ ২০২০-০৬-০৩।  "The Top 5 Mosques in Shanghai"। China Highlights (ইংরেজি ভাষায়)। ২০২০-০৬-০৩ তারিখে মূল থেকে আর্কাইভ করা। সংগ্রহের তারিখ ২০২০-০৬-০৩।  "China Mosques,Mosques in China,China Masjid,Masjid in China, China Mosque Guide : Shanghai Pudong Mosque"। islamichina.com (ইংরেজি ভাষায়)। ২০২০-০৬-০৩ তারিখে মূল থেকে আর্কাইভ করা। সংগ্রহের তারিখ ২০২০-০৬-০৩।  "Shanghai Masjid Pudong - iDEALShanghai"। idealshanghai.com (ইংরেজি ভাষায়)। ২০১৫-০৪-০৮ তারিখে মূল থেকে আর্কাইভ করা। সংগ্রহের তারিখ ২০১৫-০৯-০৯।  "A window on city's Islamic heritage | Touch Shanghai"। touch.shio.gov.cn (ইংরেজি ভাষায়)। ২০২০-০৬-০৩ তারিখে মূল থেকে আর্কাইভ করা। সংগ্রহের তারিখ ২০২০-০৬-০৩।  মসজিদের বিবরণ উইকিমিডিয়া কমন্সে ফুতুং মসজিদ সংক্রান্ত মিডিয়া রয়েছে।
আজাদি মিনার

আজাদী মিনার (ফার্সি: برج آزادی) ইরানের রাজধানী তেহরান শহরের প্রবেশপথে অবস্থিত একটি সুউচ্চ স্থাপনা। ১৯৭১ সালে পারস্য সাম্রাজ্যের ২৫০০ বছরপূর্তি উপলক্ষে এটি নির্মাণ করা হয়। তখন এর নাম দেয়া হয়েছিল শাহ্‌ইয়দ অরিয়মেহ্‌র (شهیاد آریامهر) অর্থাৎ "শাহ্‌দের স্মৃতিসৌধ"। ১৯৭৯ সালের ইসলামী বিপ্লবের পর এর নাম বদলে অজদী রাখা হয়। আদিতে পাহলাভি রাজবংশের অধীনে আধুনিক ইরানের কীর্তির প্রতীক হিসেবে নির্মিত হলেও বর্তমানে এটি দেশটির নতুন ইসলামী প্রজাতন্ত্র পর্বের প্রতীক। এটি তেহরানের অজদী চত্বরে সম্পূর্ণ সাদা মর্মর পাথরে নির্মিত ও ৪৫ মিটার ( ১৪৮ ফুট) উঁচু। মিনারটির পাদদেশে অনেকগুলি ফোয়ারা আছে এবং এর নিচে ভূগর্ভে একটি জাদুঘর আছে। স্থপতি হোসেইন আমনাত একটি প্রতিযোগিতায় জয়লাভ করে সৌধটি নকশা করার দায়িত্ব পান। তিনি তার নকশায় সসনীয় রাজবংশের আমল এবং ইসলামী স্থাপত্যের উপাদানের মিশ্রণ ঘটান। মিনারটি নির্মাণের জন্য ৮ হাজার মর্মর পাথরের ব্লক এসফাহন প্রদেশ থেকে আনা হয়। পাঁচশত ইরানি শিল্পপতির একটি দল প্রকল্পটির জন্য অর্থ দেন। ২০০৭ সালের ফেব্রুয়ারি মাসের ১১ তারিখে আমির মুসাভি নামের এক ব্যক্তি খালি হাতে মিনারটির শীর্ষে ওঠার চেষ্টা করেন। সেদিন হাজার হাজার লোক ইরানি বিপ্লব স্মরণ উপলক্ষে সেখানে জমায়েত হয়েছিল। শীর্ষ থেকে ৩ মিটার বাকী থাকতে তিনি ক্লান্ত হয়ে পড়েন এবং উপর থেকে পড়ে মারা যান। ১৯৭১ সালে আজাদি মিনার পূর্ণিমা ২০০৯ সালের আন্দোলন আজাদি মিনারের পর্যবেক্ষণ কেন্দ্র আজাদি জাদুঘরের প্রবেশদ্বার আজাদি জাদুঘরের ভেতরের দৃশ্য আজাদি জাদুঘরের ভেতরের দৃশ্য আজাদি জাদুঘরের ভেতরের দৃশ্য আজাদি জাদুঘরের ভেতরের দৃশ্য উইকিমিডিয়া কমন্সে আজাদি মিনার সংক্রান্ত মিডিয়া রয়েছে। মিলাদ টাওয়ার ইমাম রেজার মাজার "Yahoo News - Latest News & Headlines"। news.yahoo.com। সংগ্রহের তারিখ ১ সেপ্টেম্বর ২০১৫।  Hureau, Jean. Iran Today, 2nd. Ed, editions j.a. "BBC فارسی - ايران - 'برج آزادی پس از۲۰ سال شسته می شود'"। BBC Persian (ফার্সি ভাষায়)। সংগ্রহের তারিখ ১ সেপ্টেম্বর ২০১৫।  আজাদি মিনারে জার্মান শিল্পীর আলোকসজ্জা (দ্যা গার্ডিয়ান) (ছবি)
ইয়েদুগুরি সন্দিন্তি রাজশেখর রেড্ডি

ইয়েদুগুরি সন্দিন্তি রাজশেখর রেড্ডি (তেলুগু: యెడుగూరి సందింటి రాజశేఖరరెడ్డి; ৮ জুলাই, ১৯৪৯ – ২ সেপ্টেম্বর, ২০০৯) (ওয়াইএসআর নামে সমধিক পরিচিত) ছিলেন ভারতের অন্ধ্রপ্রদেশ রাজ্যের প্রাক্তন মুখ্যমন্ত্রী। তিনি ভারতীয় জাতীয় কংগ্রেসের সদস্য ছিলেন। পুলিভেন্দুলা বিধানসভা থেকে অন্ধ্রপ্রদেশ বিধানসভায় ছয় বার নির্বাচিত রাজশেখর রেড্ডি কুদ্দাপা লোকসভা কেন্দ্র থেকে ৯ম, ১০ম, ১১শ ও ১২শ লোকসভায় নির্বাচিত হন। ২০০৩ সালে অন্ধ্রপ্রদেশের একাধিক জেলায় তিনমাসব্যাপী এক পদযাত্রা করেন তিনি। ২০০৪ সালের সাধারণ নির্বাচন ও অন্ধ্র বিধানসভা নির্বাচনে তার দলের জয়ের কাণ্ডারী ছিলেন রাজশেখর রেড্ডি। ২০০৯ সালের ২ সেপ্টেম্বর রাজশেখর রেড্ডির হেলিকপ্টার নাল্লামালা জঙ্গলের কাছে নিখোঁজ হয়ে যায়। ৩ সেপ্টেম্বর সকালে সংবাদমাধ্যম জানায় যে কুর্নুল থেকে ৪০ নটিক্যাল মাইল দূরে রুদ্রকোন্ডা পাহাড়ের চূড়ায় সেই হেলিকপ্টারের ধ্বংসাবশেষ দেখা গেছে। সেই দিনই পরে প্রধানমন্ত্রীর কার্যালয় থেকে এই ঘটনার সত্যতা স্বীকার করে নেওয়া হয় এবং অন্যান্য আরোহীদের সঙ্গে রাজশেখর রেড্ডির মৃত্যুর কথাও ঘোষণা করা হয়। Head of Indian state, a Christian, killed in chopper crash http://www.religiousintelligence.co.uk/news/?NewsID=4961 ওয়েব্যাক মেশিনে আর্কাইভকৃত ১০ সেপ্টেম্বর ২০০৯ তারিখে "INDIA: Christians mourn state leader who fought for Dalits (episcopalchurch.org)"। ৬ সেপ্টেম্বর ২০০৯ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০০৯।  "Profile: YSR Reddy"। Zee News। ২০০৯-০৯-০২। সংগ্রহের তারিখ ২০০৯-০৯-০২।  "YSR's pocket borough, 21 April 2009. The Hindu"। ২৪ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০০৯।  ""Admirers mob 'pilgrim YSR' " The Hindu"। ৯ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১৮।  "Andhra CM YS Rajasekhara Reddy dies"। Press Trust of India। ২০০৯-০৯-০২। ২০০৯-০৯-০৮ তারিখে মূল থেকে আর্কাইভ করা। সংগ্রহের তারিখ ২০০৯-০৯-০২।  "Mystery over Andhra CM's whereabouts after chopper lands"। The Hindustan Times। ২০০৯-০৯-০২। ২০০৯-০৯-০৪ তারিখে মূল থেকে আর্কাইভ করা। সংগ্রহের তারিখ ২০০৯-০৯-০২।  "Army, IAF search for missing Andhra CM as confusion reigns"। ৫ সেপ্টেম্বর ২০০৯ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০০৯।  Government profile YSR Portal
দিকসিওনের দ্য লাকাদেমি ফ্রঁসেজ

দিকসিওনের দ্য লাকাদেমি ফ্রঁসেজ (ফরাসি: Dictionnaire de l'Académie française) ফ্রান্সে ফরাসি ভাষার সরকারি অভিধান। আকাদেমি ফ্রঁসেজ ফরাসি ভাষার প্রয়োগ, শব্দভাণ্ডার এবং ব্যাকরণের ক্ষেত্রে ফ্রান্সের সরকারি নিয়ন্ত্রক সংস্থা। তবে এর সুপারিশগুলির কোন আইনি বাধ্যবাধকতা নেই। এমন কি সরকারী সংস্থাগুলিও আকাদেমির বিধিগুলি অনেক সময় উপেক্ষা করে থাকে। আকাদেমি ফ্রঁসেজের বেশ কিছু সদস্যকে নিয়ে গঠিত একটি বিশেষ কমিশন, "কোমিসিওঁ দু দিকসিওনের" (Commission du dictionnaire), এই অভিধানটি সঙ্কলন করে থাকেন। আকাদেমি এ পর্যন্ত অভিধানটির ৮টি সংস্করণ প্রকাশ করেছে, যেগুলি ১৬৯৪, ১৭১৮, ১৭৪০, ১৭৬২, ১৭৯৮, ১৮৩৫, ১৮৭৮ এবং ১৯৩৫ সালে প্রকাশিত হয়। ১৯৩৫ সালে প্রকাশিত ৮ম সংস্করণে প্রায় ৩৫ হাজার শব্দ ছিল। ১৯৮৬ সাল থেকে আকাদেমি ৯ম সংস্করণের উপর কাজ করা শুরু করে। ১৯৯২ সালে এর প্রথম খণ্ড প্রকাশিত হয় (A থেকে Enzyme পর্যন্ত ভুক্তিগুলি)। ২০০০ সালে ২য় খণ্ডটি (Éocène থেকে Mappemonde পর্যন্ত) প্রকাশিত হয়। নতুন খণ্ডগুলি জুর্নাল ওফিসিয়েল দ্য লা রেপুব্লিক ফ্রঁসেজ (Journal Officiel de la République Française)-এর দোকুমঁ আদমিনিস্ত্রাতিফ অংশে ছাপানো হয় এবং অনলাইনেও প্রকাশ করা হয়। ধারণা করা হয়, সম্পূর্ণ ৯ম সংস্করণটিতে ১৫ হাজারেরও বেশি নতুন শব্দ থাকবে। এর একটি কারণ ৮ম সংস্করণ বহু আগে, ১৯৩৫ সালে, প্রকাশিত হয়েছিল। একই কারণে অন্যান্য ফরাসি প্রকাশনা সংস্থা যেমন লারুস ও রোবের-এর অভিধানগুলিই বর্তমানে ফরাসিরা দৈনন্দিন কাজে ব্যবহার করে থাকে, আকাদেমির অভিধান নয়। ১৭৭৮ সালে আকাদেমি ফরাসি ভাষার একটি ঐতিহাসিক অভিধান সঙ্কলনের চেষ্টা করেছিলেন, কিন্তু প্রকল্পটি বাস্তবায়ন হয়নি; A বর্ণের পরেই থেমে যায়। ফ্রান্সের ভাষানীতি ফরাসি বানানের সংস্কার অনলাইনে দিকসিওনের দ্য লাকাদেমি ফ্রঁসেজ (ফরাসিতে)
গেভিন স্টিভেন্স

গেভিন বায়রন স্টিভেন্স (ইংরেজি: Gavin Stevens; জন্ম: ২৯ ফেব্রুয়ারি, ১৯৩২) দক্ষিণ অস্ট্রেলিয়ার গ্লেনেলগ এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫৯ থেকে ১৯৬০ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেন গেভিন স্টিভেন্স। দলে তিনি মূলতঃ ডানহাতি ব্যাটসম্যান হিসেবে খেলতেন। ১৯৫২-৫৩ মৌসুম থেকে ১৯৫৯-৬০ মৌসুম পর্যন্ত গেভিন স্টিভেন্সের প্রথম-শ্রেণীর খেলোয়াড়ী জীবন চলমান ছিল। প্রশস্ত কাঁধের অধিকারী ছিলেন তিনি। উদ্বোধনী ব্যাটসম্যান হিসেবে খেলতেন। ১৯৫২-৫৩ মৌসুমে সাউথ অস্ট্রেলিয়ার পক্ষে অভিষেক ঘটে তার। ১৯৫৬-৫৭, ১৯৫৭-৫৮ ও ১৯৫৮-৫৯ মৌসুমে শেফিল্ড শিল্ডে ধারাবাহিকভাবে খেলতে থাকেন। শেষ মৌসুমে ৫৯.৪৩ গড়ে তিন সেঞ্চুরি সহযোগে ৯৫১ রান তুলেছিলেন। ডিসেম্বর, ১৯৫৮ সালে সিডনিতে নিউ সাউথ ওয়েলসের বিপক্ষে অনুষ্ঠিত খেলায় ৫৭ ও অপরাজিত ২৫৯ রানের ইনিংস খেলেছিলেন তিনি। সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন গেভিন স্টিভেন্স। ২১ নভেম্বর, ১৯৫৯ তারিখে লাহোরে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৯ ও ৮ রান তুলেন তিনি। ১ জানুয়ারি, ১৯৬০ তারিখে মুম্বইয়ে স্বাগতিক ভারত দলের বিপক্ষে সর্বশেষ টেস্টে অংশ নেন তিনি। ১৯৫৯-৬০ মৌসুমে পাকিস্তান ও ভারত গমনার্থে তাকে দলে অন্তর্ভুক্ত করা হয়। লাহোরে সিরিজের তৃতীয় টেস্টে অভিষেক পর্ব সম্পন্ন হয় তার। উভয় দেশের বিপক্ষেই দুইটি করে টেস্টে অংশ নেন তিনি। তন্মধ্যে, পাকিস্তানের বিপক্ষে ব্যক্তিগত সর্বোচ্চ ২৮ রান সংগ্রহ করেছিলেন। ভারতের মাটিতে দুই টেস্ট খেললেও রাজ্য দলের খেলার ধরন এখানে প্রবাহিত হয়নি। শেষের খেলাটিতে একেবারেই নিষ্প্রভ ছিলেন। মাদ্রাজে তাকে হাসপাতালে প্রেরণ করা হয়। এরপর তিনি হেপাটাইটিসে আক্রান্ত হন। আরোগ্য লাভ করলেও আর তাকে প্রথম-শ্রেণীর ক্রিকেট খেলতে দেখা যায়নি। "First-class Batting and Fielding in Each Season by Gavin Stevens"। CricketArchive। সংগ্রহের তারিখ ৩০ এপ্রিল ২০২০।  "New South Wales v South Australia 1958-59"। Cricinfo। সংগ্রহের তারিখ ৩০ এপ্রিল ২০২০।  "Gavin Stevens"। Cricinfo। সংগ্রহের তারিখ ৩০ এপ্রিল ২০২০।  নর্ম ও’নীল চাক ফ্লিটউড-স্মিথ অস্ট্রেলীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে গেভিন স্টিভেন্স (ইংরেজি) ক্রিকেটআর্কাইভে গেভিন স্টিভেন্স (সদস্যতা প্রয়োজনীয়) (ইংরেজি)
হুশি মসজিদ

হুক্সি মসজিদ (চীনা: 沪西清真寺; ফিনিন: Hùxī Qīngzhēnsì) বা ইয়াওশুইনং মসজিদ নামেও পরিচিত চীনের সাংহাইয়ের পুতুও শহরে অবস্থিত একটি মসজিদ। মসজিদটি সাংহাইয়ের প্রথম সাদা গম্বুজের মসজিদ। মসজিদটি সাংহাই মেট্রোর চাংশুউ সড়ক স্টেশনের উত্তর দিকের নিকটে অবস্থিত। ১৯১৪ সালে ছোট ভাড়া বাসায় অস্থায়ী মসজিদ হিসেবে কার্যক্রম শুরু হয়। ১৯২১ সালে জিকং রোডে স্থানীয় লোকজনের আর্থিক সহাতায় মসজিদের নির্মাণ কাজ শুরু হয়। ১৯২২ সালে নির্মাণ কাজ শেষ হয় ও ইয়াওশুইনং মসজিদ নামকরণ করা হয়। ১৯৩৫ সালে মসজিদটি সংস্কার করা হয় এবং ২০০ জন মুসল্লির নামাজ পড়ার ব্যবস্থা করা হয়। সংস্কৃতি বিপ্লবের সময় মসজিদে নামাজ পড়া বন্ধ থাকে এবং ১৯৭৯ সালে মসজিদটিতে পুনরায় ধর্মীয় কার্যক্রম শুরু হয়। ১৯৯০ সালে মসজিদটি চাংদে সড়কে স্থানান্তরিত প্রক্রিয়া শুরু হয় এবং ১৯৯২ সালে সম্পন্ন হয়। মসজিদটি ১,৬৬৭ বর্গমিটার এলাকা জুড়ে অবস্থিত। মসজিদের নামাজঘরটি দ্বিতল বিশিষ্ট ভবন। মসজিদটি দুইটি খিলান এবং একটি পাখা-আকৃতির ছাদ দিয়ে তৈরি করা হয়েছে। মসজিদে একটি শিক্ষা দেওয়া কক্ষ, ইমামের থাকার ঘর, অতিথি ঘর, গোসলখানা এবং অযুখানা সহ অন্যান্য সুবিধা আছে। বারান্দা মাধ্যমে নামাজঘরে সাথে অন্যান্য ভবনের সংযোগ স্থাপন করা হয়েছে। মসজিদে একটি কসাইয়ের দোকান এবং একটি দোকানঘর আছে। মসজিদে ২৫ মিটার উচ্চতা বিশিষ্ট একটি মিনার এবং ৬ গম্বুজ আছে। মসজিদের নামাজঘর মসজিদের দোকানঘর মসজিদের অযুখানা মসজিদের দোকানঘর চীনে ইসলাম চীনের মসজিদের তালিকা "China Mosques,Mosques in China,China Masjid,Masjid in China, China Mosque Guide : Shanghai Huxi Mosque"। www.islamichina.com (ইংরেজি ভাষায়)। ২০২০-০৬-০৩ তারিখে মূল থেকে আর্কাইভ করা। সংগ্রহের তারিখ ২০২০-০৬-০৩।  "Huxi Mosque - SmartShanghai"। smartshanghai.com (ইংরেজি ভাষায়)। ২৩ মে ২০১৯ তারিখে মূল থেকে আর্কাইভ করা।  "Beautiful Mosque Pictures"। beautifulmosque.com (ইংরেজি ভাষায়)। ২১ মার্চ ২০১৯ তারিখে মূল থেকে আর্কাইভ করা।  "Food for thought, and faithful - Global Times"। www.globaltimes.cn (ইংরেজি ভাষায়)। ২০১৯-১১-১৪ তারিখে মূল থেকে আর্কাইভ করা। সংগ্রহের তারিখ ২০২০-০৬-০৩।  "Shanghai Huxi Mosque"। Muslim2China (ইংরেজি ভাষায়)। ২১ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৮।  উইকিমিডিয়া কমন্সে হুশি মসজিদ সংক্রান্ত মিডিয়া রয়েছে।
সাদরুদ্দিন আয়নি

সাদরুদ্দিন আয়নি (এপ্রিল ১৮৭৮ - জুলাই ১৫, ১৯৫৪) (তাজিক: Садриддин Айнӣ, ফার্সি: صدرالدين عيني), সাদরুদ্দিন আইনি নামেও পরিচিত, একজন তাজিক কবি, লেখক, সাংবাদিক, ইতিহাস লেখক। তাকে তাজিকিস্তানের জাতীয় কবি এবং দেশের ইতিহাসে সবচেয়ে গুরুত্বপূর্ণ লেখক হিসেবে বিবেচনা করা হয়। আয়নি তৎকালিন সংযুক্ত বুখারা এর সাকতারা গ্রামে জন্মগ্রহণ করেন। তিনি মাত্র ১২ বছর বয়সে অনাথ হন এবং বুখারায় তার বড় ভাইয়ের কাছে চলে যান। তিনি আরবি ভাষা শেখার জন্য মাদ্রাসায় ভর্তি হন। উইকিমিডিয়া কমন্সে সাদরুদ্দিন আয়নি সংক্রান্ত মিডিয়া রয়েছে।
কচুয়া ইউনিয়ন

কচুয়া ইউনিয়ন নামে বাংলাদেশে মোট ৩টি ইউনিয়ন রয়েছে। যথা: কচুয়া ইউনিয়ন, কচুয়া; (বাগেরহাট জেলা) কচুয়া ইউনিয়ন, যশোর সদর; (যশোর জেলা) কচুয়া ইউনিয়ন, সাঘাটা; (গাইবান্ধা জেলা) কচুয়া উত্তর ইউনিয়ন; (কচুয়া, চাঁদপুর) কচুয়া দক্ষিণ ইউনিয়ন; (কচুয়া, চাঁদপুর) কচুয়াই ইউনিয়ন; (পটিয়া, চট্টগ্রাম) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
হজ আগাহ আলি মসজিদ

হজ আগাহ আলি মসজিদ কাজার রাজবংশের সময়ে নির্মিত হয়েছিল। এটি ইরানের কের্মনশহ প্রদেশে অবস্থিত। ইরানের মসজিদের তালিকা মসজিদ নামাজ "Encyclopaedia of the Iranian Architectural History"। Cultural Heritage, Handicrafts and Tourism Organization of Iran। ১৯ মে ২০১১। Archived from the original on ৭ ফেব্রুয়ারি ২০১৫। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
দশমিক পদ্ধতি

দশমিক পদ্ধতি যেকোন সংখ্যাকে প্রকাশের জন্য ১০ ও এর ঘাতসমূহকে ব্যবহার করে অবস্থানভিত্তিক সংখ্যাপ্রকাশক পদ্ধতি। অনেক প্রাচীন সংস্কৃতিতে সংখ্যাসমূহ ১০ ঘাত অনুযায়ী গণনা করা হত, কারণ মানুষের হাতে দশটি আঙ্গুল রয়েছে। খ্রিস্টপূর্ব ৩০০০ অব্দের মিশরীয় চিত্রলিপিতে দশমিক পদ্ধতি ব্যবহৃত হয়েছে এবং অনুমানিক খ্রিস্টপূর্ব ১৬২৫-১৫০০ অব্দের মিনোয়ান সময়ের ক্রিটান চিত্রলিপিতেও যে সংখ্যা পদ্ধতি পাওয়া গেছে তা মিশরীয় পদ্ধতির সাথে কিছুটা মিল রয়েছে। দশমিক পদ্ধতি পরবর্তী ব্রোঞ্জ যুগীয় গ্রিস সংস্কৃতিতেও দেখা যায়, বিশেষ করে লিনিয়ার এ (আনুমানিক খ্রিস্টপূর্ব ১৮শ শতাব্দী - খ্রিস্টপূর্ব ১৪৫০ অব্দ) এবং লিনিয়ার বি (অনুমানিক খ্রিস্টপূর্ব ১৩৭৫ - ১২০০ অব্দ) সময়ে। রোমান সংখ্যাসহ ধ্রুপদী গ্রিস সময়ের সংখ্যা পদ্ধতিতেও ১০ ঘাত ব্যবহৃত হত এবং আরও ৫ ঘাত যুক্ত হত। উল্লেখ্য যে পলিম্যাথ আর্কিমিডিস (আনুমানিক খ্রিস্টপূর্ব ১৩৭৫ - ১২০০ অব্দ) তার স্যান্ড রিকনার এ একটি সংখ্যা পদ্ধতি উদ্ভাবন করেন যার ঘাত ছিল ১০৮। হাইত্তিত চিত্রলিপিতে (খ্রিস্টপূর্ব ১৫শ শতাব্দী) মিশরীয় ও গ্রিকদের মতই দশমিক পদ্ধতি অনুসরণ করা হয়। অকট্যাল সংখ্যা পদ্ধতি বাইনারি কোডেড ডেসিমাল (বিসিডি) সংখ্যা পদ্ধতি The History of Arithmetic, Louis Charles Karpinski, 200pp, Rand McNally & Company, 1925. Dantzig, Tobias (1954), Number / The Language of Science (4th ed.), The Free Press (Macmillan Publishing Co.), p. 12, আইএসবিএন ০-০২-৯০৬৯৯০-৪ Georges Ifrah: From One to Zero. A Universal History of Numbers, Penguin Books, 1988, আইএসবিএন ০-১৪-০০৯৯১৯-০, pp. 200-213 (Egyptian Numerals) Georges Ifrah: From One to Zero. A Universal History of Numbers, Penguin Books, 1988, আইএসবিএন ০-১৪-০০৯৯১৯-০, pp.213-218 (Cretan numerals) Graham Flegg: Numbers: their history and meaning, Courier Dover Publications, 2002, আইএসবিএন ৯৭৮-০-৪৮৬-৪২১৬৫-০, p. 50 "Greek number systems"। ২৬ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০১৭।
সীমাঞ্চল এক্সপ্রেস লাইন চ্যুতি

সীমানাঞ্চল এক্সপ্রেস লাইন চ্যুতি ঘটে ৩ ফেব্রুয়ারি ২০১৯ সালে, ভারতের বিহার রাজ্যের বৈশালী জেলার সহদেই বুজুর্গ নামকে স্থানের কাছে। এই ঘটনায় ছয়জন নিহত এবং ৩০ জনেরও বেশি আহত হয়। তদন্তে দেখা গেছে যে রেললাইনে একটি ফাঁটল বা ভাঙার কারণে এই লাইনচ্যুত হয়েছিল। আকস্মিকভাবে ভাঙ্গা রেলের উপর প্রভাব পড়ার কারণে লোকোমোটিভ এবং কয়েকটি বগি ডিক্যুপ হয়ে যায় এবং বগিগুলি লাইনচ্যুত হয়ে উল্টে পড়ে। এই দুর্ঘটনায় বেঁচে যাওয়া একজন যাত্রী গণমাধ্যমকে বলেন, ''আমি জোরে শব্দ শুনি এবং কোচের মেঝেতে পড়ে যাই। খুব অন্ধকার ছিল, আমি কিছুই দেখতে পেলাম না, সর্বত্র ভাঙ্গা কাঁচ অনুভব করলাম"। "6 killed as 9 coaches of Seemanchal Express derail in Bihar's Vaishali - Times of India"। The Times of India। সংগ্রহের তারিখ ৩ ফেব্রুয়ারি ২০১৯।  "Seemanchal Express derailment: Train services restored on accident site"। dna। ফেব্রুয়ারি ৫, ২০১৯।  "Seemanchal Express derailment: As railway probes mishap, activist says had warned official about tracks"। hindustantimes.com। ৬ ফেব্রুয়ারি ২০১৯।  "6 Dead After 11 Coaches Of Delhi-Bound Seemanchal Express Derail In Bihar"। NDTV.com।  ""Heard Loud Bang In Dark, Fell From Berth": Passenger Of Derailed Train"। NDTV.com।
মালয় ও ইসলামী বিশ্ব জাদুঘর

মালয় ও ইসলামিক বিশ্ব জাদুঘর ( মালয়: Muzium Dunia Melayu Dunia Islam ) হল একটি জাদুঘর, যা মেলাকা সিটি, মেলাকা, মালয়েশিয়ায় অবস্থিত। ১৯১০ সালে নির্মিত বাশন হাউজ বিল্ডিংয়ে জাদুঘরটি স্থাপন করা হয়েছে। এই বিল্ডিংটি ১৯৮৬ সাল পর্যন্ত ব্রিটিশ রাবার সংস্থা ডানলপ ব্যবহার করেছিল। এই বিল্ডিংয়ে ব্রিটিশ স্থাপত্যশৈলী ব্যবহৃত হয়েছে। এটিতে আয়তক্ষেত্রাকার আকৃতির নকশা এবং ঢালু ছাদ রয়েছে। জাদুঘরটি বিশ্বে ইসলামের বিস্তার, গুরুত্বপূর্ণ ও ঐতিহাসিক মুসলিম ব্যক্তিত্ব, গুরুত্বপূর্ণ ইসলামী ভবন, নিদর্শনাদি, ঐতিহ্যবাহী পোশাক ইত্যাদির তথ্য প্রদর্শন করা হয়। মালয়েশিয়ায় যাদুঘরগুলির তালিকা মেলাকা পর্যটন কেন্দ্রের তালিকা "সংরক্ষণাগারভুক্ত অনুলিপি"। ৬ মে ২০২১ তারিখে মূল থেকে আর্কাইভ করা। সংগ্রহের তারিখ ৪ জুন ২০২০।  "সংরক্ষণাগারভুক্ত অনুলিপি"। ২০ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৪ জুন ২০২০।  "Malay & Islamic World Museum"। Virtual Museum Melaka (ইংরেজি ভাষায়)।  "Malay and Islamic World Museum"। goMelaka। ২৫ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৪ জুন ২০২০।
মেলেকা আল-কুরআন জাদুঘর

মেলাকা আল-কুরআন জাদুঘর ( মালয় : Muzium Al-quran Melaka) হল কুরআন সম্পর্কে একটি জাদুঘর যা মেলাকা সিটি, মেলাকা, মালয়েশিয়ায় অবস্থিত। এটি মেলাকা রাজ্যের মসজিদের পাশেই অবস্থিত। রেস্টু ফাউন্ডেশন এবং মেলাকা রাজ্য সরকারের পারষ্পরিক সহযোগিতায় জাদুঘরটি তৈরি করা হয়েছিল। এটি ২০০৮ সালের ১০ জানুয়ারি জনসাধারণের জন্য উন্মুক্ত করা হয়। জাদুঘরটিতে একটি জাদুঘরের দোকান দিয়ে সজ্জিত ১২টি প্রধান হল রয়েছে। পুরনো পান্ডুলিপি, বিশেষ সংগ্রহ, শিল্পকলা ইত্যাদি থেকে শুরু করে যাদুঘরে কুরআনের বিভিন্ন সংগ্রহ প্রদর্শন করা হয়। এটিতে নবী মুহাম্মদ ও তার সাথীদের সমগ্র মধ্য প্রাচ্যে, ইন্দোচিনা এবং বাকী মালয় ও বিশ্ব জুড়ে ঐশী বানী থেকে ইসলাম প্রচারের ইতিহাসও প্রদর্শন করে। মালয়েশিয়ায় যাদুঘরগুলির তালিকা মেলাকা পর্যটন কেন্দ্রের তালিকা "Melaka wujud Muzium al-Quran pertama di Malaysia" (Malay ভাষায়)। Utusan Online। ১২ অক্টোবর ২০০৬। ১১ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link) "Melaka wujud Muzium al-Quran pertama di Malaysia" (পিডিএফ)। Perdana Leadership Foundation (Malay ভাষায়)। ১২ এপ্রিল ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ এপ্রিল ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link) "Melaka Al-Quran Museum"। Islamic Tourism Centre of Malaysia। ২০ জুন ২০১৭ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৭।
ফু-ইঔ লু মসজিদ

ফুইউ রাস্তা মসজিদ (চীনা: 福佑路清真寺; ফিনিন: Fúyòu Lù Qīngzhēnsì) বা উত্তর মসজিদ নামেও পরিচিত চীনের সাংহাইয়ের হুয়াংপু শহরে অবস্থিত একটি মসজিদ। মসজিদটি নির্মাণের আগে নানজিংয়ের মুসলমানরা নামাজের দুটি বাড়ি ভাড়া করেছিল। ১৮৭০ সালে চিং রাজবংশের টঙ্গজি সম্রাটের শাসনকালের নবম বছরে ৩১ জনের মুসলিম একটি দল ৪০০ বর্গমিটারের একটি জমি ক্রয় করে এবং ফুইউ রাস্তা মসজিদটি নির্মাণ করে। ১৮৯৭, ১৯০৫, ১৯৩৬ এবং ১৯৭৯ সালে মসজিদটিকে সংস্কার এবং সম্প্রসারণ করা হয়। মসজিদটি ১,৫২০ বর্গমিটার এলাকা জুড়ে অবস্থিত। মসজিদটি উত্তরমুখী করে নির্মাণ করা হয়েছে। মসজিদ ভবনটি তিনতলা বিশিষ্ট ভবন এবং চিং রাজবংশের স্থাপত্য শৈলীর আদলে নির্মাণ করা হয়েছে। ভবনে নামাজঘর, ইমামের থাকার ঘর, গ্রন্থাগার, সম্মেলন কক্ষ, গোসলখানা, অযুখানা এবং অন্যান্য সুবিধা আছে। ভবনের প্রবেশপথের পরেই একটি আয়তক্ষেত্রাকার আকৃতির উঠান আছে। উঠোনের উত্তরে অযুখানা এবং দক্ষিণে নামাজঘর আছে। মসজিদে পুরুষ ও মহিলাদের জন্য আলাদা আলাদা ব্যবস্থা আছে। মসজিদের অভ্যন্তরে বিভিন্ন ধাঁচে বিভিন্নভাবে নামাজঘরটিকে শোভিত করা হয়েছে। মসজিদের ছাদের ভারবহনকারী স্তম্ভগুলোকে খোদাই করা চিত্র সজ্জিত করা হয়েছে। সাংহাই মেট্রোর ইউয়ুয়ান উদ্যান স্টেশনের পূর্বদিকে হেঁটে যাওয়া যাবে এমন দূরত্বে মসজিদটি অবস্থিত। মসজিদটি সাংহাইয়ের মুসলমানদের রাজনৈতিক, ধর্মীয় এবং সাংস্কৃতিক কেন্দ্র হিসাবে ব্যবহার করা হয়। সাংহাইয়ের আধুনিক ইতিহাসেরর প্রথম ইসলামী বিদ্যালয় উ বেন প্রাথমিক বিদ্যালয় এই মসজিদে নির্মাণ করা হয়েছে। মসজিদটি বর্তমানে শহরের নামাজ পড়া এবং অন্যান্য মুসলিম কর্মকাণ্ডের কেন্দ্র হিসেবে ব্যবহার করা হয়। ১৯০৯ সালে মসজিদে সাংহাই ইসলামিক পরিচালনা পর্ষদ স্থাপন করা হয়। চীনে ইসলাম চীনের মসজিদের তালিকা "Shanghai Fuyou Road Mosque" (ইংরেজি ভাষায়)। ২০১৫-০১-১৬ তারিখে মূল থেকে আর্কাইভ করা।  "A window on city's Islamic heritage - iDEALShanghai" (ইংরেজি ভাষায়)। ২০১৫-০১-১৬ তারিখে মূল থেকে আর্কাইভ করা। সংগ্রহের তারিখ ২০১৫-০১-১৫।  "Shanghai Fuyou Road Mosque Shanghai Fuyou Road Mosque"। www.muslim2china.com (ইংরেজি ভাষায়)। ২০১৯-০৩-২১ তারিখে মূল থেকে আর্কাইভ করা। সংগ্রহের তারিখ ২০২০-০৬-০৪।  "World Beautiful Mosques Pictures"। www.beautifulmosque.com (ইংরেজি ভাষায়)। ২০১৯-১২-০৯ তারিখে মূল থেকে আর্কাইভ করা। সংগ্রহের তারিখ ২০২০-০৬-০৪।  "China Mosques,Mosques in China,China Masjid,Masjid in China, China Mosque Guide : Shanghai Fuyou Road Mosque"। www.islamichina.com (ইংরেজি ভাষায়)। ২০২০-০৬-০৪ তারিখে মূল থেকে আর্কাইভ করা। সংগ্রহের তারিখ ২০২০-০৬-০৪।  "Shanghai Fuyou Road Mosque" (ইংরেজি ভাষায়)। ১৬ জানুয়ারি ২০১৫ তারিখে মূল থেকে আর্কাইভ করা।  উইকিমিডিয়া কমন্সে ফু-ইঔ লু মসজিদ সংক্রান্ত মিডিয়া রয়েছে।
নাজিয়া হক অর্ষা

নাজিয়া হক অর্ষা একজন বাংলাদেশী অভিনেত্রী ও মডেল। ১০০ টিরও বেশি টিভি নাটকে অভিনয় করেছেন। বেশ কয়েকটি চলচ্চিত্র ও টেলিফিল্মেও অভিনয় করেছেন। লাক্স-চ্যানেল আই সুপারস্টার ২০০৯ তৃতীয় রানার-আপ বিজয়ী হন। ২১ মে ঢাকার মিরপুরে জন্মগ্রহণ করেন। তার পিতা ইনামুল হক মা মাসুদা হক। গার্হস্থ্য অর্থনীতি কলেজ থেকে 'খাদ্য ও পুষ্টি বিজ্ঞান' বিষয়ে লেখাপড়া করেছেন। লাক্স চ্যানেল সুপাস্টার ২০০৯ মাধ্যমে তার কর্মজীবন শুরু করেন। বর্তমানে টিভি নাটক,টিভি সিরিয়াল,ওয়েব সিরিজ, চলচ্চিত্র, বিজ্ঞাপনে কাজ করছেন। নেটওয়ার্কের বাইরে সাবরিনা কুহেলিকা স্বদেশ শোন চালাক আনফিট ক্রশ অ্যাকশন চাঁদ-ফুল-অমাবস্যা স্বপ্ন সহচারী কাফি বীরের দ্বন্দ্ব দশভুজা আমার কথাটি ফুরালো না ফিরে ফিরে আসা সাতকাহন প্রিয়া সকাল বেলার রৌদ্র পাপরাজী কোন অভিযোগ নেই মধ্যবর্তনি হুমায়ুন সমীপে ওপারে দিগন্ত মিস্টার হ্যান্ডসাম আপন পর ভোর ডোমর বিষপান করবো না ক্যাকটাস চাপা কষ্ট রাত জাগা নিয়া কাজল ভোমরা রে শান্তিপুর্তি অশান্তি ঘরে ফেরা ক্রিকেট কাউন্টার খুজছি তোমায় বাবা লাইলী মজনু আম্পিয়ার অবেলার তিথি মধ্যরাতে সেবা ভদ্র পাড়া আজও সেই তুমি পাগলা হাওয়া ঘুমন্ত শহরে পরাধীন তারকাদের সুখ দুঃখ একটি বাবুই পাখির বাসা নীল দাঁড় কাক সম্রাট ঘুমন্ত শহরে দ্বিতীয় কিশোর বুমেরাং সেন্ড মি নুডস হারেস সুন্দরী মোজো এনার্জি ড্রিংক হুইল পাউডার মার্শাল ফ্রিজ নাম্বার ওয়ান কনডেন্স মিল্ক লাক্স-চ্যানেল আই সুপারস্টার (২০০৯ তৃতীয় রানার-আপ) চাড়ুনীড়ম কাহীনিচিত্র পুরস্কার মেরিল-প্রথম আলো পুরস্কার ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার "অভিনেত্রী অর্ষার জীবনে যা কিছু প্রথম"। সংগ্রহের তারিখ ৪ জুন ২০২০।  "নাজিয়া হক অর্ষা"। ৪ জুন ২০২০ তারিখে মূল থেকে আর্কাইভ করা। সংগ্রহের তারিখ ৪ জুন ২০২০।  "অর্ষা"। ৪ জুন ২০২০ তারিখে মূল থেকে আর্কাইভ করা। সংগ্রহের তারিখ ৪ জুন ২০২০।  "এভাবে কাজ করার ইচ্ছা নেই: অর্ষা"। ৪ জুন ২০২০ তারিখে মূল থেকে আর্কাইভ করা। সংগ্রহের তারিখ ৪ জুন ২০২০।  "দুর্গারূপী অর্ষা"। সংগ্রহের তারিখ ৪ জুন ২০২০।  "বৈশাখী টিভিতে আসছে অর্ষা-সীমান্তর 'লাইলি মজনু'"। ৪ জুন ২০২০ তারিখে মূল থেকে আর্কাইভ করা। সংগ্রহের তারিখ ৪ জুন ২০২০।  "মধ্যরাতের সেবা' নাটকটি ভাইরাল!"। ২৭ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ৪ জুন ২০২০।  "ভ্যানগঘের কাজ আমাকে খুব টানে: অর্ষা"। সংগ্রহের তারিখ ৪ জুন ২০২০। [স্থায়ীভাবে অকার্যকর সংযোগ] "আজও সেই তুমি'তে মিলন-অর্ষা"। সংগ্রহের তারিখ ৪ জুন ২০২০।  "ফের ধারাবাহিকে একসঙ্গে মিলন-অর্ষা"। সংগ্রহের তারিখ ৪ জুন ২০২০।  "ওয়েব সিরিজে অর্ষা"। সংগ্রহের তারিখ ৪ জুন ২০২০।  "নাটক ঘুমন্ত শহরে"। সংগ্রহের তারিখ ৪ জুন ২০২০।  "ওয়েব সিরিজে অর্ষা"। ৪ জুন ২০২০ তারিখে মূল থেকে আর্কাইভ করা। সংগ্রহের তারিখ ৪ জুন ২০২০।  "চরিত্রে বৈচিত্র্য চান অর্ষা"। ৪ জুন ২০২০ তারিখে মূল থেকে আর্কাইভ করা। সংগ্রহের তারিখ ৪ জুন ২০২০।  "এই সময়ে অর্ষা"। সংগ্রহের তারিখ ৪ জুন ২০২০। [স্থায়ীভাবে অকার্যকর সংযোগ] আলম, মো রাশেদুল (৯ সেপ্টেম্বর ২০২৩)। "মেরিল-প্রথম আলো পুরস্কার: তারকা জরিপ পুরস্কারে সেরা হলেন যারা"। দৈনিক প্রথম আলো। সংগ্রহের তারিখ ২৪ অক্টোবর ২০২৩।  "Blender's Choice-The Daily Star to celebrate the best of OTT"। দ্য ডেইলি স্টার (ইংরেজি ভাষায়)। ৩১ আগস্ট ২০২৩। সংগ্রহের তারিখ ২৪ অক্টোবর ২০২৩।